ژوئیه‌نین سونلاریندا ایسه آذربایجان خالقی‌نین میلّی اویانیشی و تشکیلات‌لانماسیندان احتیاط ائدن باکی بولشویک‌لری‌نین تضییقی نتیجه‌سینده هومّت تشکیلاتیندا پارچالانما باش وئردی. سول قانادی تشکیل ائدن هومّتچی‌لر بولشویک‌لرله سیخ علاقه ده ایشله‌ییردیلر، ساغ قاناد ایسه منشویک‌یؤنلو هومّتچی‌لردن عیبارت ایدی. اونلار سوسیال دموکرات منشویک تیفلیس هومّتی ایله و اونون لیدرلری اولان ابراهیم ابیلوف، صمد آغا آغامالی‌اوغلو، احمد پئپینوف و ب. ایله امکداش‌لیق ائدیردیلر.